Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/en/index.htm) fid-dokument li jġib in-numru 32014M7225. Il-EUR-Lex hu l-aċċess fuq l-internet għal-liġi Ewropea. Dan il-Pjan ta' Azzjoni, kif jinsab fl-Anness, jinkludi lista tal-proġetti meqjusa għall-implimentazzjoni fil-perijodu 2014-2018, b'indikazzjoni tal-parteċipanti, l-azzjonijiet għall-implimentazzjoni prattika tagħhom u skeda ta' żmien indikattiva, fejn possibbli, bil-ħsieb li jippermetti segwitu konkret għall-Pjan ta' Azzjoni mill-Grupp ta' Ħidma dwar il-Leġislazzjoni elettronika (Ġustizzja elettronika). Dan it-tieni Pjan ta' Azzjoni pluriennali Ewropew dwar il-Ġustizzja elettronika għandu l-għan li jibni fuq il-ħidma li diġà twettqet u li jkompli b'dan l-iżvilupp pożittiv f'livell nazzjonali u Ewropew. Din il-ħidma għandha titqies ukoll bħala parti minn evoluzzjoni usa' lejn spazju Ewropew ta' ġustizzja fil-kuntest tad-diskussjonijiet li għaddejjin dwar l-iżvilupp futur tal-qasam tal-Ġustizzja u l-Affarijiet Interni. Matul id-diskussjonijiet li saru taħt il-Presidenza Litwana fil-ħarifa tal-2013 u li komplew taħt il-Presidenza Ellenika fl-ewwel nofs tal-2014, kien hemm kunsens sostanzjali fost l-Istati Membri rigward l-iżvilupp ulterjuri tal-Ġustizzja elettronika bħala wieħed mill-pedamenti tal-funzjonament effiċjenti tal-ġustizzja fl-Istati Membri u fuq livell Ewropew. L-implimentazzjoni tal-Istrateġija teħtieġ Pjan ta' Azzjoni komprensiv imfassal biex itejjeb il-funzjonament ġenerali tas-sistemi tal-Ġustizzja elettronika fl-Istati Membri u fuq livell Ewropew. Dan l-objettiv hu rifless fil-lista annessa ta' proġetti fil-qasam tal-aċċess għall-informazzjoni fil-qasam tal-ġustizzja, l-aċċess għall-qrati u l-proċeduri extraġudizzjarji f'sitwazzjonijiet transkonfinali, u l-komunikazzjoni bejn l-awtoritajiet ġudizzjarji. L-iżvilupp tal-Ġustizzja elettronika Ewropea għandu jinkludi azzjonijiet kemm fil-livell Ewropew kif ukoll dak nazzjonali fil-qasam tal-Ġustizzja elettronika. Għal proġetti ġodda u eżistenti kollha fil-qasam tal-Ġustizzja elettronika, għandha tingħata attenzjoni speċjali lill-kisba tal-bażi ta' parteċipazzjoni l-aktar wiesgħa possibbli, sabiex jiġi żgurat li jiġu sodisfatti l-aspettattivi tal-utenti, il-vijabbiltà fit-tul u l-kosteffiċjenza ta' dawk il-proġetti. Il-proġetti ġodda żviluppati taħt il-Ġustizzja elettronika Ewropea għandu għalhekk ikollhom il-potenzjal li jinvolvu lill-Istati Membri kollha tal-Unjoni Ewropea, u l-Istati Membri kollha għandhom jiġu mħeġġa jipparteċipaw fil-proġetti kollha fuq bażi volontarja. Bil-għan li dan jinkiseb, il-proġetti ġodda b'impatt possibbli fuq il-Ġustizzja elettronika Ewropea ppjanati mill-Istati Membri u mhux inklużi fl-Anness, sa fejn possibbli, għandhom l-ewwel jiġu diskussi mal-Grupp ta' Ħidma dwar il-Leġislazzjoni elettronika (Ġustizzja elettronika) għal valutazzjoni ġenerali tal-aspetti prattiċi u aspetti rilevanti oħrajn tal-proġett. Dan jiżgura wkoll li l-ħtiġijiet u l-fehmiet ta' Stati Membri oħra u l-Kummissjoni jiġu kkunsidrati adegwatament u li tiġi evitata d-duplikazzjoni. Fl-ippjanar ta' ħidma futura, għandu jinkiseb bilanċ adegwat bejn l-innovazzjoni u l-konsolidazzjoni. Għal raġunijiet ta' kosteffiċjenza u b'kont meħud tar-riżorsi limitati disponibbli, il-proġetti eżistenti għandhom jitkomplew u jitwessgħu biex jinkludu l-akbar numru ta' Stati Membri qabel ma jinbdew proġetti ġodda. L-iżviluppi konsiderevoli li seħħew f'dan il-qasam fl-Istati Membri fis-snin reċenti juru, madankollu, li għandhom jiġu inkoraġġuti proġetti emerġenti u innovattivi ġodda fil-qasam tal-ġustizzja. L-Istati Membri għandhom jikkooperaw bejniethom fuq bażi volontarja biex jiżguraw il-finanzjament tal-proġetti proposti. Biex jiġi żgurat approċċ ikkoordinat, il-Kummissjoni għandha tkompli tippreżenta pjan ta' ħidma regolari fil-bidu ta' kull perijodu ta' sitt xhur. Il-Portal tal-Ġustizzja elettronika għandu jibqa' jipprovdi informazzjoni ġenerali liċ-ċittadini, in-negozji, il-ġuristi u l-amministrazzjoni tal-ġustizzja dwar il-leġislazzjoni u l-każistika tal-UE u dawk tal-Istati Membri, kif ukoll jipprovdi aċċess għal EUR-Lex u N-Lex. Il-Portal għandu jkun ukoll mezz biex jiġi offrut aċċess għal informazzjoni speċifika fil-qasam tal-ġustizzja fuq livell nazzjonali, Ewropew u internazzjonali. Barra minn hekk, biex titjieb l-effiċjenza tal-Portal tal-Ġustizzja elettronika ser jitwettaq stħarriġ dwar il-ħtiġijiet tal-utenti. Għandhom jitwettqu wkoll attivitajiet addizzjonali bil-għan li jagħmlu l-Portal aktar faċli għall-utent. L-Informazzjoni dwar sistemi żviluppati jew l-interkonnessjoni magħhom bħala parti minn inizjattivi mwettqa mill-membri tal-professjoni legali, bħall-avukati, in-nutara u l-uffiċjali ġudizzjarji, għandha tkompli titqies għall-inklużjoni fil-Portal tal-Ġustizzja elettronika f'konsultazzjoni mal-partijiet interessati rilevanti. L-inizjattivi minn partijiet interessati rilevanti oħra, bħall-medjaturi jew l-esperti ġudizzjarji, jista' wkoll jittieħed kont tagħhom fil-futur. Fir-rigward tal-kontenut ta' informazzjoni tal-Portal, il-fornituri tal-kontenut, inkluż b'mod partikolari l-Istati Membri u l-Kummissjoni, huma responsabbli għall-preċiżjoni u l-aġġornament tal-informazzjoni fuq il-paġni tal-kontenut rispettivi tagħhom. Mill-inqas darba f'sena, il-fornituri tal-kontenut għandhom janalizzaw u, fejn meħtieġ, jaġġornaw l-informazzjoni li jkunu pprovdew. Il-Portal Ewropew tal-Ġustizzja elettronika għandu wkoll jipprovdi punt ta' aċċess uniku permezz ta' interkonnessjonijiet mal-informazzjoni fir-reġistri nazzjonali b'rilevanza fil-qasam tal-ġustizzja ġestit minn korpi pubbliċi nazzjonali jew professjonali li jiffaċilitaw l-amministrazzjoni tal-ġustizzja u l-aċċess għaliha, dment li fl-Istati Membri jkunu jeżistu l-prekondizzjonijiet tekniċi u legali meħtieġa għal tali interkonnessjonijiet. L-azzjoni f'dan il-qasam għandha tiffoka b'mod partikolari fuq l-interkonnessjoni tar-reġistri li huma ta' interess għaċ-ċittadini, in-negozji, il-ġuristi u l-ġudikatura. Għandu jitkompla l-iżvilupp ta' mezzi effettivi għall-iskambju ta' informazzjoni legali transkonfinali, u b'mod partikolari data relatata ma' leġislazzjoni, każistika u glossarji legali (bħal Legivoc) Ewropej jew nazzjonali. Proġetti differenti jistgħu jindirizzaw din il-kwistjoni u jżidu l-iskambju ta' data legali u l-interoperabbiltà semantika tagħha fl-Ewropa kollha u lil hinn minnha. Identifikazzjoni unika, metadata komuni u ontoloġiji ta' informazzjoni legali huma l-moduli bażiċi tal-web semantiku legali Ewropew. Ir-rikors fil-qorti u l-bidu ta' proċedimenti extraġudizzjarji b'mod partikolari f'sitwazzjonijiet transkonfinali għandhom jiġu ffaċilitati permezz tad-disponibbiltà ta' komunikazzjoni permezz ta' mezzi elettroniċi bejn il-qrati u l-partijiet għall-proċedimenti kif ukoll ix-xhieda, l-esperti u l-parteċipanti l-oħra. Barra minn hekk, l-użu tal-vidjokonferenzi, it-telekonferenzi jew ta' mezzi oħra adatti ta' komunikazzjoni fuq distanza twila għal seduti orali, fejn adatt, għandu jiġi estiż sabiex titneħħa l-ħtieġa għall-ivvjaġġar lejn qorti għall-parteċipazzjoni fi proċedimenti ġudizzjarji, b'mod partikolari f'każijiet transkonfinali. Il-ġudikatura u l-ġuristi rilevanti tal-Istati Membri (bħall-avukati, in-nutara u l-uffiċjali ġudizzjarji) għandhom ikunu involuti f'diskussjonijiet futuri fil-qasam tal-Ġustizzja elettronika sabiex jiġi żgurat li s-soluzzjonijiet żviluppati jikkorrispondu għall-ħtiġijiet proprji tal-gruppi fil-mira possibbli tagħhom. Tali arranġament jippermetti kuntatt dirett ma' dawn is-setturi professjonali, li l-Ġustizzja elettronika hi bażikament immirata għalihom, biex jiġu diskussi kwistjonijiet ta' interess komuni u għal sensibilizzazzjoni għall-aktar żviluppi reċenti fil-qasam tal-Ġustizzja elettronika. Ir-rappreżentanti tal-ġudikatura u l-ġuristi għandhom jiġu assoċjati kemm jista' jkun mal-ħidma tal-gruppi informali u l-gruppi esperti fil-Kummissjoni fir-rigward ta' dawk il-proġetti li huma ta' interess dirett għalihom. In-Netwerks Ġudizzjarji Ewropej f'materji ċivili u kummerċjali kif ukoll f'materji kriminali għandhom rwol importanti fl-iżvilupp tal-Ġustizzja elettronika u għandha titkompla l-kollaborazzjoni mill-qrib maż-żewġ netwerks. L-iżvilupp ta' komunikazzjoni elettronika bejn l-awtoritajiet ġudizzjarji tal-Istati Membri, b'mod aktar speċifiku fil-qafas ta' strumenti adottati fl-Ispazju ġudizzjarju Ewropew fil-qasam tad-dritt ċivili, kriminali u amministrattiv, għandu jitkompla aktar (eż. permezz ta' vidjokonferenzi jew skambji siguri ta' data elettronika). F'dan il-kuntest, il-Portal tal-Ġustizzja elettronika għandu jibqa' jiġi żviluppat bħala għodda effiċjenti għall-użu mill-ġuristi u l-awtoritajiet ġudizzjarji billi jiġu pprovduti pjattaforma u funzjonalitajiet individwali għal skambju effettiv u sigur ta' informazzjoni, inkluż permezz tan-netwerk e-CODEX. Il-lista ta' proġetti "A" għandha l-ewwel prijorità. Dawn huma proġetti li jissodisfaw wieħed mill-kriterji li ġejjin: Il-Proġetti "B" huma proġetti li ma jaqgħux taħt il-kategorija "A", iżda li jilħqu l-objettivi definiti fl-Istrateġija Ewropea dwar il-Ġustizzja elettronika għall-perijodu 2014-2018; u tqiesu li huma ta' importanza partikolari mill-Grupp ta' Ħidma dwar il-Leġislazzjoni elettronika (Ġustizzja elettronika), b'kont meħud tas-suġġett, sabiex jinkisbu l-objettivi definiti fl-Istrateġija Ewropea dwar il-Ġustizzja elettronika. Matul il-monitoraġġ ta' segwitu tal-implimentazzjoni ta' dan il-Pjan ta' Azzjoni, il-Grupp ta' Ħidma dwar il-Leġislazzjoni Elettronika (Ġustizzja elettronika) ser jistabbilixxi liema mill-proġetti "B" inklużi taħt il-paragrafu 36 għandhom jiġu implimentati bħala prijorità, filwaqt li jittieħed kont tar-riżorsi umani u finanzjarji disponibbli kif ukoll il-prinċipji ta' azzjoni kif stabbilit fil-paragrafu 9. Sabiex jippermetti l-flessibbiltà meħtieġa fl-implimentazzjoni ta' dan il-Pjan ta' Azzjoni, il-Grupp ta' Ħidma dwar il-Leġislazzjoni Elettronika (Ġustizzja elettronika) jista' jiddeċiedi wkoll li jintroduċi inizjattivi ġodda jew imexxi l-proġetti minn kategorija għal oħra fid-dawl ta' żviluppi ġodda. Sabiex jiġi żgurat l-użu konsistenti ta' teknoloġija tal-informazzjoni u tal-komunikazzjoni moderna fl-implimentazzjoni tal-leġislazzjoni l-ġdida tal-UE fil-qasam tal-ġustizzja, il-Ġustizzja elettronika għandha tiġi integrata fl-istrumenti leġislattivi futuri kollha adottati f'dak il-qasam, mingħajr ma taffettwa l-ambitu tal-Grupp ta' Ħidma rilevanti tal-Kunsill. Għal dan il-fini, l-istrumenti leġislattivi futuri kollha għandhom jgħaddu minn eżami analitiku qabel l-adozzjoni tagħhom u l-Grupp ta' Ħidma għandu jkun jista' jagħti parir, jekk meħtieġ, sabiex jiżgura li dejjem jittieħed kont tal-użu possibbli ta' sistemi tal-Ġustizzja elettronika. Il-kooperazzjoni ma' pajjiżi li mhumiex parti mill-UE fil-qasam tal-Ġustizzja elettronika għandha titkompla, filwaqt li jittieħed kont dovut tar-regoli istituzzjonali stabbiliti fil-livell tal-UE. Il-pajjiżi li mhumiex parti mill-UE għandhom jiġu mħeġġa jadottaw soluzzjonijiet teknoloġiċi u mudelli ta' informazzjoni komparabbli ma' dawk użati fl-UE f'dan il-qasam, sabiex jinħoloq ambjent interoperabbli għal kooperazzjoni volontarja fil-futur. Il-pajjiżi aderenti u stati oħra interessati li mhumiex parti mill-UE jistgħu jiġu involuti wkoll fir-rigward ta' punti speċifiċi li għandhom jiġu definiti fil-kuntest tal-Ġustizzja elettronika, bħall-vidjokonferenzi u diskussjonijiet fil-kuntest ta' e-CODEX. Il-Grupp ta' Ħidma dwar il-Leġislazzjoni elettronika (Ġustizzja elettronika) għandu jeżamina liema tip ta' kuntatti għandhom jiġu stabbiliti ma' pajjiżi speċifiċi li mhumiex parti mill-UE. Għandha titkompla l-esplorazzjoni ta' soluzzjoni għall-konsolidazzjoni tar-riżultati tal-implimentazzjoni ta' dan il-Pjan ta' Azzjoni, bħar-riżultati tal-proġett e-CODEX. Huwa nnotat ukoll li l-istruttura ġenerali tal-ħidma stabbilita fil-Pjan ta' Azzjoni pluriennali dwar l-e-Justice Ewropea 2009-2013 (paragrafi 57-63) għandha tapplika fil-kuntest tal-implimentazzjoni ta' dan it-tieni Pjan ta' Azzjoni. Tal-inqas darba darba kull semestru l-Grupp ta' Ħidma ser iwettaq monitoraġġ tal-implimentazzjoni tal-Pjan ta' Azzjoni, li għandu jiġi adattat, fejn meħtieġ, fid-dawl ta' ħtiġijiet u żviluppi fil-ġejjieni. Għandu jiġi kkunsidrat li l-implimentazzjoni tal-azzjonijiet kif stabbiliti fl-Anness ser tinvolvi spiża konsiderevoli u/jew ser iżżid il-piż amministrattiv kemm għall-Istati Membri kif ukoll għall-Kummissjoni. Għaldaqstant għandu jkun hemm prijoritizzazzjoni bir-reqqa tal-proġetti mill-Grupp ta' Ħidma dwar il-Leġislazzjoni Elettronika (Ġustizzja elettronika). Il-gruppi informali ta' Stati Membri involuti fi proġetti speċifiċi jistgħu jiltaqgħu sabiex isir progress f'dawk l-oqsma ta' ħidma. Id-dettalji tal-organizzazzjoni tal-ħidma ta' dawn il-gruppi informali huma stabbiliti f'dokument separat. Il-Kunsill ser jivvaluta l-attivitajiet ta' implimentazzjoni fl-ewwel nofs tal-2016 u ser jissuġġerixxi azzjoni sabiex jitjieb il-funzjonament tal-Ġustizzja elettronika. Il-Coreper/Kunsill huwa mistieden japprova dan il-Pjan ta' Azzjoni fil-laqgħa tiegħu tas-6 ta' Ġunju 2014. Portal Ewropew tal-Ġustizzja elettronika (Aspetti ġenerali) Kummissjoni u Stati Membri Grupp ta' Ħidma dwar il-Leġislazzjoni Elettronika (Ġustizzja elettronika) fejn meħtieġ espansjoni tal-kontenut statiku (skont il-pjanijiet ta' ħidma ta' kull sitt xhur dwar il-kontenut) inklużjoni tal-funzjonalitajiet definiti f'dan il-Pjan ta' Azzjoni Portal Ewropew tal-Ġustizzja elettronika Informazzjoni relatata ma' persuni minorenni (ġbir ta' informazzjoni relatata ma' persuni minorenni fir-rigward tal-proċedimenti ġudizzjarji) Stati Membri u Kummissjoni Istituzzjonijiet penitenzjarji (informazzjoni dwar il-kompetenza u fejn jinsabu l-istituzzjonijiet penitenzjarji) Stati Membri Kummissjoni Ġustizzja elettronika għall-professjonisti f'materji kriminali: il-ġbir u l-iżgurar tad-disponibbiltà tal-esperjenzi prattiċi tal-awtoritajiet ġudizzjarji fil-qasam tal-ġustizzja kriminali tal-UE (Inizjattiva dwar il-Ġestjoni ta' Għarfien dwar materji kriminali) Stati Membri, Kummissjoni, EUROJUST, membri tan-NĠE, prosekuturi u rappreżentanti oħrajn tal-Istati Membri Kummissjoni Portal Ewropew tal-Ġustizzja elettronika Data miftuħa dwar il-ġustizzja Stati Membri Kummissjoni Portal Ewropew tal-Ġustizzja elettronika Informazzjoni u assistenza għaċ-ċittadini għar-riżoluzzjoni ta' problemi relatati mad-drittijiet fundamentali (linji gwida għaċ-ċittadini sabiex tinsab soluzzjoni għal problemi legali) Stati Membri u Kummissjoni Portal Ewropew tal-Ġustizzja elettronika Irkanti ġudizzjarji Informazzjoni dwar irkanti ġudizzjarji Stati Membri u Kummissjoni limitat għal-links Portal Ewropew tal-Ġustizzja elettronika Tħabbir uffiċjali ġudizzjarju Stati Membri u Kummissjoni limitat għal-links Bażi ta' data tal-liġi tal-konsumatur Stati Membri u Kummissjoni implimentazzjoni mill-Kummissjoni f'konsultazzjoni mal-Istati Membri interkonnessjoni ta' reġistri ta' insolvenza disponibbli (li bħalissa huma limitati għal ċerti Stati Membri) interkonnessjoni tar-reġistri ta' insolvenza tal-Istati Membri kollha bħala riżultat ta' emenda futura tar-Regolament dwar l-Insolvenza (obbligu legali) Stati Membri u Kummissjoni stabbiliment ta' reġistri nazzjonali elettroniċi Stati Membri u Kummissjoni interkonnessjoni tar-reġistri nazzjonali Reġistri dwar in-negozji (obbligu ġuridiku) Kummissjoni u Stati Membri proċedura ta' kumitat Reġistri dwar l-artijiet Kummissjoni studju tal-fattibbiltà Bażijiet tad-data tal-interpreti u Stati Membri Reġistri ta' esperti ġudizzjarji Stati Membri L-Istati Membri u mbagħad il-Kummissjoni Stati Membri f'kooperazzjoni ma' nutara Ċertifikat Elettroniku Ewropew tas-Suċċessjoni Kummissjoni [studju tal-fattibbiltà] Stati Membri Sib Uffiċjal Ġudizzjarju Stati Membri u Kummissjoni f'kooperazzjoni mal-EULITA Identifikatur Ewropew tal-Każistika (ECLI) introduzzjoni tal-ECLI, żvilupp u estensjoni tal-interfaċċja tal-ECLI estrazzjoni awtomatika mill-atti legali titjib fl-aċċessibbiltà ta' data miftuħa legali Stati Membri u Kummissjoni Identifikatur Ewropew tal-Leġislazzjoni (ELI) (dan il-proġett jaqa' fl-ambitu tal-Leġislazzjoni elettronika) Interoperabbiltà semantika (glossarji, bħal LEGIVOC) L-Istati Membri, il-Kummissjoni u l-LEGICOOP Bażi tad-data tal-qorti identifikazzjoni unika ta' entitajiet fis-settur ġudizzjarju Stati Membri u Kummissjoni proġett li għadu għaddej titjib tal-kontenut u l-funzjonament tal-bażi tad-data tal-qorti (estensjoni tal-ambitu bil-kopertura ta' strumenti Ewropej u nazzjonali) Stati Membri u Kummissjoni Grupp ta' esperti tal-Kummissjoni interfaċċji tas-servizzi li jippermettu li ssir tfittxija awtomatika fil-bażi tad-data tal-qorti minn applikazzjonijiet nazzjonali u Ewropej tal-Ġustizzja elettronika Stati Membri u Kummissjoni proġett li għadu għaddej Formoli dinamiċi (EPO, Talbiet Żgħar u Ġbir ta' evidenza) Kummissjoni u Stati Membri/e-CODEX Grupp ta' esperti tal-Kummissjoni ODR (Soluzzjoni online għat-tilwim) Kummissjoni u Stati Membri implimentazzjoni u attivazzjoni Kummissjoni u Stati Membri Kamra Ewropea tal-Uffiċjali Ġudizzjarji u l-Istati Membri proġett li għadu għaddej Stati Membri u Kummissjoni proġett pilota tal-grupp informali/e-CODEX li għadu għaddej minn Marzu 2014 bejn ċerti Stati Membri Organizzazzjoni u ġestjoni ta' vidjokonferenzi transkonfinali (fl-Istati Membri kollha) Għodod tal-IT li jgħinu fl-għoti ta' appoġġ għall-vidjokonferenzi u l-organizzazzjoni tagħhom tisħiħ tal-interoperabbiltà għall-vidjokonferenzi formola għat-talba/konferma ta' vidjokonferenza transkonfinali Netwerk għall-iskambju ta' esperjenza u l-kondiviżjoni tal-aħjar prattiki dwar il-vidjokonferenzi, inkluż it-taħriġ (parteċipazzjoni ta' ġuristi: imħallfin, prosekuturi pubbliċi, avukati, medjaturi, interpreti legali) Stati Membri u Kummissjoni e-APP (Programm tal-Appostilli elettroniċi) (inklużi r-Reġistri elettroniċi tal-Appostilli) Stati Membri u Kummissjoni f'konsultazzjoni mal-Konferenza tal-Aja dwar id-Dritt Internazzjonali Privat i-Support (obbligi ta' manteniment) il-Konferenza tal-Aja dwar id-Dritt Internazzjonali Privat f'konsultazzjoni mal-Istati Membri u l-Kummissjoni proġett li għadu għaddej (skema pilota fil-kuntest tal-e-SENS) m'għandux jiġi integrat fil-Portal tal-Ġustizzja elettronika Kooperazzjoni mas-sit elettroniku tan-Netwerk Ġudizzjarju Ewropew f'materji kriminali Kunsill, Kummissjoni, Netwerk Ġudizzjarju u EUROJUST proġett li għadu għaddej Traduzzjoni awtomatizzata bil-kompjuter Kummissjoni l-ewwel inklużjoni fil-Portal tal-Ġustizzja elettronika titjib tal-kwalità tat-traduzzjoni introduzzjoni ta' traduzzjonijiet bil-kompjuter f'oqsma potenzjali oħrajn (eż. informazzjoni ta' data mhux strutturata li tidħol fir-reġistri nazzjonali) Promozzjoni tal-Ġustizzja elettronika (il-Portal u l-Ġustizzja elettronika inġenerali) L-Istati Membri, il-Kunsill u l-Kummissjoni Grupp ta' Ħidma dwar il-Ġustizzja elettronika Portal Ewropew tal-Ġustizzja elettronika Kummissjoni Grupp ta' esperti tal-Kummissjoni Stħarriġ dwar il-ħtiġijiet tal-utenti Stati Membri u Kummissjoni Kunsinna elettronika (it-trasport sikur ta' informazzjoni bejn l-Istati Membri) Stati Membri [u Kummissjoni] ħidma preparatorja u implimentazzjoni Firma elettronika (iffirmar ta' dokumenti; verifika tal-validità ta' dokumenti ffirmati li jidħlu) Stati Membri u Kummissjoni ħidma preparatorja u implimentazzjoni Kummissjoni/e-CODEX Stati Membri u Kummissjoni studju tal-fattibbiltà ħidma preparatorja u implimentazzjoni Firma elettronika (aċċess differenzjat għall-portal tal-Ġustizzja elettronika permezz bl-awtentikazzjoni permezz tal-użu ta' soluzzjonijiet nazzjonali marbuta mal-identità.) Stati Membri u Kummissjoni ħidma preparatorja u implimentazzjoni Dokument elettroniku (konverżjoni u semantika. Standards komuni għal dokumenti skambjati f'sistemi transkonfinali.) Stati Membri u Kummissjoni ħidma preparatorja u implimentazzjoni IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-listi ta' kandidati sottomessi lill-Kunsill mill-Gvernijiet tal-Istati Membri u mill-organizzazzjonijiet tal-impjegati u ta' min iħaddem, Wara li kkunsidra l-listi tal-membri u tal-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol, L-organizzazzjoni tal-impjegati ETUC u l-organizzazzjoni ta' min iħaddem BUSINESSEUROPE ppreżentaw nomini għal diversi karigi li għandhom jimtlew, ADOTTA DIN ID-DEĊIŻJONI: Il-persuni li ġejjin għandhom jiġu maħtura bħala membri u membri supplenti tal-Bord Governattiv tal-Aġenzija Ewropea għas-Sigurtà u s-Saħħa fuq il-Post tax-Xogħol għall-perijodu li jintemm fis-7 ta' Novembru 2016: Il-Kunsill ser jaħtar il-membri u l-membri supplenti li għadhom ma ġewx nominati f'data aktar tard. Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fil-Lussemburgu, it-12 ta' Ġunju 2014. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-lista ta' kandidati ppreżentata lill-Kunsill mill-Gvernijiet tal-Istati Membri, Il-gvern tal-Litwanja ppreżenta nomina oħra għal kariga li għandha timtela, ADOTTA DIN ID-DEĊIŻJONI: Il-persuna li ġejja hija maħtura bħala membru supplenti tal-Kumitat Konsultattiv għas-Sigurtà u s-Saħħa fuq il-Post tax-Xogħol għall-perijodu li jintemm fit-28 ta' Frar 2016: Il-Kunsill ser jaħtar il-membri u l-membri supplenti li għadhom ma ġewx nominati f'data aktar tard. Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fil-Lussemburgu, it-12 ta' Ġunju 2014. F'isem l-istat Ungeriż, il-Ministru għall-Iżvilupp Nazzjonali ("l-Awtorità Kontraenti" jew "il-Ministru") bħala l-Ministru responsabbli għall-minjieri u għas-superviżjoni ta' assi statali b'dan joħroġ sejħa pubblika għall-offerti għall-ipprospettar, l-esplorazzjoni u l-produzzjoni tal-idrokarburi b'kuntratt ta' konċessjoni abbażi tal-Att CXCVI tal-2011 dwar l-assi nazzjonali ("l-Att dwar l-Assi Nazzjonali"), l-Att XVI tal-1991 dwar il-Konċessjonijiet ("l-Att dwar il-Konċessjonijiet") u l-Att XLVIII tal-1993 dwar il-minjieri ("l-Att dwar il-Minjieri"), soġġett għall-kundizzjonijiet li ġejjin. Il-Ministru se jippubblika s-sejħa għall-offerti, għall-aġġudikazzjoni tal-offerti u għall-konklużjoni tal-kuntratt ta' konċessjoni b'kooperazzjoni mal-Uffiċċju Ungeriż għall-Minjieri u l-Ġeoloġija (Magyar Bányászati és Földtani Hivatal) skont l-Att dwar il-Konċessjonijiet u l-Att dwar il-Minjieri. L-offerti li jissodisfaw l-ispeċifikazzjonijiet tas-sejħa għall-offerti se jiġu evalwati minn Kumitat ta' Evalwazzjoni mwaqqaf mill-Ministru. Il-lingwa tal-proċedura tas-sejħa għall-offerti hija l-Ungeriż. Għall-finijiet tat-twettiq tal-attività soġġett għall-konċessjoni, bl-użu tar-riżorsi proprji tiegħu, l-offerent li jiffirma l-kuntratt tal-konċessjoni ("id-Detentur tal-Konċessjoni") fi żmien 90 jum mill-iffirmar, irid iwaqqaf kumpanija bl-uffiċċju rreġistrat tiegħu fl-Ungerija ("il-Kumpanija ta' Konċessjoni"), id-Detentur tal-Konċessjoni jrid ikollu l-maġġoranza tal-ishma, l-interessi tan-negozju u d-drittijiet ta' votazzjoni fil-kumpanija fil-ħin li din titwaqqaf u sakemm iddum, u, bħala l-proprjetarju għandu jinfurza r-rekwiżiti speċifikati fil-kuntratt ta' konċessjoni fi ħdan il-Kumpanija tal-Konċessjoni. Il-Kumpanija tal-Konċessjoni se tgawdi d-drittijiet u se tkun soġġetta għall-obbligi tal-kuntratt ta' konċessjoni bħala l-operatur tal-minjieri. It-tul ta' żmien tal-konċessjoni: Perjodu ta' 20 sena mid-dħul fis-seħħ tal-kuntratt ta' konċessjoni; il-perjodu oriġinali jista' jiġi estiż darba mingħajr l-ebda sejħa oħra għall-offerti għal massimu ta' nofs it-tul ta' żmien oriġinali tiegħu jekk id-Detentur tal-Konċessjoni u l-Kumpanija tal-Konċessjoni jkunu kkonformaw fil-ħin mal-obbligi kollha tagħhom skont il-kuntratt. Id-dejta dwar iż-żona magħżula għall-konċessjoni: Il-koordinati tal-punt tal-fruntiera li jiddelimitaw iż-żona magħżula għall-konċessjoni huma disponibbli fis-Sistema tal-Projezzjoni Uniformi Nazzjonali billi wieħed jikklikkja fuq "Koncesszió" fuq is-sit elettroniku tal-Uffiċċju Ungeriż għall-Minjieri u l-Ġeoloġija (www.mbfh.hu) u fuq is-sit elettroniku tal-Ministeru għall-Iżvilupp Nazzjonali (www.kormany.hu/hu/nemzeti-fejlesztesi-miniszterium). Miżata minima netta tal-konċessjoni: HUF 300 000 000 (tliet mitt miljun forint) flimkien mal-VAT, imma tista' tiddaħħal offerta għal ammont fiss akbar fil-proċedura tas-sejħa għall-offerti. Hekk kif jiġi ppubblikat ir-riżultat, l-offerent rebbieħ għandu jħallas il-miżata tal-konċessjoni għal dak l-ammont, skont il-mod u sad-data speċifikata fil-kuntratt ta' konċessjoni. Il-parteċipazzjoni fil-procedura tas-sejħa għall-offerti ta' konċessjoni hija soġġetta għall-ħlas ta' miżata għall-parteċipazzjoni ta' HUF 10 000 000 (għaxar miljun forint) flimkien mal-VAT; dan l-ammont għandu jitħallas skont il-mod speċifikat fid-Dokument tal-Offerta. Barra minn hekk biex iħallsu l-miżata tal-parteċipazzjoni, biex l-offerti tagħhom ikunu validi l-offerenti jridu jippreżentaw garanzija tal-offerta ta' HUF 50 000 000 (ħamsin miljun forint), sal-jum ta' qabel id-data tal-iskadenza tas-sottomissjoni tal-offerti, bħala garanzija li l-offerta hija vinkolanti. Il-garanzija tal-offerta mħallsa tiġi kkonfiskata mill-Awtorità Kontraenti jekk l-offerent jirtira jew jekk l-offerent jirnexxilu jikseb il-kuntratt iżda mbagħad ma jikkonkludix il-kuntratt jew jonqos milli jħallas il-prezz tal-konċessjoni offrut, għall-ammont, skont il-mod u sad-data tal-iskadenza stipulati fil-kuntratt. Il-garanzija tal-offerta għandha titħallas skont il-mod speċifikat fid-Dokument tal-Offerta. Ir-rata tar-royalty tal-minjieri pagabbli fuq il-bażi tal-kuntratt ta' konċessjoni se tkun 19 % skont id-deċiżjoni tal-Ministru; tista' tiddaħħal offerta għal royalty tal-minjieri ogħla fil-proċedura tas-sejħa għall-offerti, li jekk tiġi miftiehema tiġi rreġistrata fil-kuntratt ta' konċessjoni u għandha titħallas għat-tul ta' żmien tal-konċessjoni. Il-kundizzjonijiet legali, finanzjarji, tekniċi u kundizzjonijiet u informazzjoni oħra dwar il-proċedura tas-sejħa għall-offerti jinsabu fid-Dokument tal-Offerta. Id-Dokument tal-Offerta jista' jinġabar mill-Uffiċċju għas-Servizz tal-Klijenti tal-Uffiċċju Ungeriż għall-Minjieri u l-Ġeoloġija (Columbus utca 17-23, 1145 Budapest; telefown: +36 13012900) fil-jiem tax-xogħol bejn it-8:00 ta' filgħodu u s-2:00 ta' waranofsinhar sal-jum ta' qabel l-iskadenza tas-sottomissjoni fuq preżentazzjoni ta' prova dokumentarja adegwata li l-prezz tax-xiri għad-Dokument tal-Offerta jkun tħallas. L-Uffiċċju Ungeriż għall-Minjieri u l-Ġeoloġija se jagħti ċertifikat f'ismu lix-xerrej, biex jikkonferma li rċieva d-Dokument tal-Offerta. Biex jiġi kkuntattjat u biex jirċievi l-komunikazzjonijiet, meta jixtri d-Dokument tal-Offerta, ix-xerrej għandu wkoll jissottometti Karta ta' Identifikazzjoni tal-Offerent tal-Konċessjoni, li tista' titniżżel mis-sit tal-Internet tal-Uffiċċju Ungeriż għall-Minjieri u l-Ġeoloġija (www.mbfh.hu – billi wieħed jikklikkja fuq l-opzjoni "Koncessziós pályázatok közzététele" ["Divulgazzjoni tal-offerta ta' konċessjoni"] taħt "Koncesszió"). Il-prezz tax-xiri tad-Dokument tal-Offerta huwa HUF 100 000 (mitt elf forint) flimkien mal-VAT, li għandu jitħallas bi trasferiment fil-kont Nru 10032000-01417179-00000000 l tal-Uffiċċju Ungeriż għall-Minjieri u l-Ġeoloġija. Il-messaġġ li jakkumpanja t-trasferiment irid jagħti l-kodiċi UJLCHDV u l-isem tal-persuna li qed tixtri d-Dokument tal-Offerta. Il-prezz tax-xiri tad-Dokument tal-Offerta ma jistax jitħallas fi flus u ma jiġix rimborżat la parzjalment u lanqas b'mod sħiħ. L-offerti jistgħu jitressqu biss minn persuni li xtraw id-Dokument tal-Offerta u li jkunu ħallsu kemm il-miżata tal-parteċipazzjoni kif ukoll il-garanzija tal-offerta. L-offerti għandhom jiġu sottomessi personalment fil-1 ta' Ottubru 2014 bejn l-10:00 u n-12:00 fuq l-uffiċċju tas-Servizz mal-Klijenti tal-Uffiċċju Ungeriż għall-Minjieri u l-Ġeoloġija (indirizz: Columbus utca 17-23, 1145 Budapest) bl-Ungeriż, kif speċifikat fid-Dokument tal-Offerta. Hekk kif tiġi sottomessal-offerta hija ssir vinkolanti fuq l-offerent u tibqa' vinkolanti sakemm tintemm il-proċedura tas-sejħa għall-offerti. L-offerenti ma jistgħux ma jaċċettawx ir-responsabbiltà jekk jonqsu milli josservaw il-kundizzjonijiet tal-offerta tagħhom. Il-Ministru jirriżerva d-dritt li jiddikjara li l-proċedura tas-sejħa għall-offerti għall-konċessjoni ma rnexxitx. Jekk il-proċedura tas-sejħa għall-offerti ma tirnexxix, ma tista' titressaq l-ebda pretensjoni kontra l-Ministru, l-Istat Ungeriż irrappreżentat mill-Ministru, jew mill-Ministeru għall-Iżvilupp bħala l-post tax-xogħol tal-Ministru. L-offerent rebbieħ jakkwista d-dritt esklussiv għall-ipprospettar, l-esplorazzjoni u l-produzzjoni tal-idrokarburi fiż-żona magħżula għall-konċessjoni għat-tul ta' żmien tal-konċessjoni permezz tal-Kumpanija tal-Konċessjoni, mwaqqfa b'mod obbligatorju għal dak l-iskop. Ladarba ssir finali u infurzabbli d-deċiżjoni li tistabbilixxi s-sit tal-minjiera, id-dritt tal-konċessjoni fiż-żona għall-ipprospettar se jkun limitat għaż-żona tas-sit tal-minjieri. Kull offerent jista' jissottometti offerta waħda biss. Il-limitu taż-żmien għall-aġġudikazzjoni tal-offerti ta' konċessjoni: 90 jum mill-iskadenza tas-sottomissjoni tal-offerti. l-Awtorità Kontraenti se tiżgura kundizzjonijiet ugwali u mhux se tapplika ebda kriterji preferenzjali. Il-kriterji għall-aġġudikazzjoni tal-offerta: Il-kriterji tal-valutazzjoni dwar il-kontenut tal-Programm ta' Xogħol ta' Riċerka soġġett għall-konċessjoni: it-tfassil ta' programm li jimmira għall-massimu ta' pprospettar tal-idrokarburi u li jfittex it-twettiq tal-ipprospettar b'mod kemm jista' jkun komprensiv u fuq firxa kemm jista' jkun wiesgħa fis-sit tal-konċessjoni; l-ammont allokat għar-riċerka; it-tul ta' żmien ippjanat għar-riċerka; il-kwantità pproġettata tal-idrokarburi li jistgħu jiġu prodotti; kemm huma aġġornati s-soluzzjonijiet tekniċi previsti; il-miżuri previsti għall-protezzjoni tal-ambjent u għall-prevenzjoni u t-tnaqqis tal-ħsara matul ix-xogħol soġġett għall-konċessjoni. Il-kriterji tal-valutazzjoni dwar il-kapaċità tal-offerent li jwettaq il-kuntratt ta' konċessjoni: il-pożizzjoni finanzjarja tal-offerent, id-disponibbiltà tar-riżorsi li hemm bżonn biex jiġi ffinanzjat ix-xogħol li għandu jitwettaq skont il-konċessjoni, u l-proporzjon ta' dan li jkun ġie allokat minn riżorsi proprji; il-valur totali tax-xogħol imwettaq b'konnessjoni ma' minjieri tal-idrokarburi fit-tliet snin ta' qabel is-sejħa għall-offerti. Il-kriterji ta' valutazzjoni li għandhom x'jaqsmu mal-obbligi ta' pagament meħuda fil-kuntratt ta' konċessjoni: il-miżura netta tal-konċessjoni offruta 'l fuq mill-miżura minima tal-konċessjoni stabbilita mill-Ministru; l-ammont li bih ir-royalty tal-minjieri jissupera r-royalty minimu tal-minjieri stabbilit mill-Ministru. Il-kriterji tal-aġġudikazzjoni dettaljati u l-leġiżlazzjoni li tirregola l-proċedura tal-awtorizzazzjoni tax-xogħol ta' konċessjoni u kif għandu jsir u jitlesta huma speċifikati fid-Dokument tal-Offerta. Il-kuntratt tal-konċessjoni Il-kuntratt tal-konċessjoni għandu jiġi konkluż fi żmien 60 jum wara li jitħabbar ir-riżultat. Dan il-limitu taż-żmien jista' jiġi estiż mill-Ministru darba biss, b'massimu ta' 60 jum. L-offerent rebbieħ huwa intitolat li jwettaq l-attività ekonomika esklussiva kkontrollata mill-istat (il-ipprospettar, l-esplorazzjoni u l-produzzjoni ta' idrokarburi f'żona delimitata), permessa skont il-konċessjoni għat-tul ta' żmien tal-konċessjoni skont il-leġiżlazzjoni rilevanti u l-kuntratt tal-konċessjoni. L-abbozz tal-kuntratt tal-konċessjoni huwa anness mad-Dokument tal-Offerta. L-informazzjoni dwar il-proċedura tal-offerti tista' tinkiseb esklussivament bl-Ungeriż, bil-miktub wara li jkun inxtara d-Dokument tal-Offerta, skont il-mod stipulat fid-Dokument tal-Offerta; it-tweġibiet se jsiru disponibbli għall-partijiet kollha mill-Uffiċċju Ungeriż għall-Minjieri u l-Ġeoloġija billi jintuza l-indirizz elettroniku indikat fuq il-Karta tal-Identifikazzjoni tal-Offerent sottomessa meta nxtara d-Dokument tal-Offerta. Budapest, Ġunju 2014. Jistgħu jitressqu applikazzjonijiet għal-liċenzji għall-prospettar u l-estrazzjoni ta' idrokarburi f'partijiet mhux illeċenzjati ta' żona fil-Graben Ċentrali u madwar fil-Baħar tat-Tramuntana, kif jidher fil-mappa disponibbli fuq il-websajt tal-Aġenzija Daniża tal-Enerġija. Lejn it-Tramuntana, il-Punent u n-Nofsinhar, iż-żona hija delimitata mill-konfini tal-blata kontinentali man-Norveġja, ir-Renju Unit u l-Ġermanja, u lejn il-Lvant mil-lonġitudni 6° 15′ E (ED50). Jistgħu jitressqu wkoll applikazzjonijiet għal-liċenzji għall-prospettar u l-estrazzjojni ta' idrokarburi minn saffi aktar fil-fond skont liċenzji delimitati f'termini ta' fond. Jistgħu jitressqu wkoll applikazzjonijiet għal żoni li l-istatus tagħhom jista' jinbidel minn liċenzjat għal mhux liċenzjat qabel ma jagħlqu l-applikazzjonijiet. Id-dispożizzjonijiet u l-kriterji fi ħdan it-tifsira tal-Artikolu 5(1) tad-Direttiva 94/22/KE (ara l-Att Ikkonsolidat Nru 960 tat-13 ta' Settembru 2011 dwar l-esplojtazzjoni tar-riżorsi ta' taħt l-art tad-Danimarka) ġew ippubblikati fl-24 ta' April 2014 fil-Ġazzetta Uffiċjali Nru 78 taħt "avviżi differenti u sejħiet għall-offerti". Skont id-Direttiva 2001/42/KE dwar l-istima tal-effetti ta' ċerti pjanijiet u programmi fuq l-ambjent, il-Ministeru għall-Klima, l-Enerġija u l-Bini wettaq valutazzjoni tal-ambjent tal-pjan li fuqu hija bbażata l-proċedura tas-sejħa għall-offerti. Aktar dettalji tal-pjan u l-valutazzjoni huma ppubblikati fil-websajt tal-Aġenzija Daniża tal-Enerġija. L-applikazzjonijiet għandhom jintbagħtu f'dan l-indirizz, fejn hemm disponibbli aktar tagħrif ibbażat fuq id-Direttiva 94/22/KE: Il-liċenzji huma mistennija jinħarġu fi żmien sitt xhur minn tmiem il-perjodu ta' applikazzjoni. Is-sentenza li ġejja tiżdied mad-deskrizzjoni tal-prodott: "Il-kontenut taż-żebbuġ tal-varjetà Istrska belica għandu jkun tal-anqas ta' 30 %." Din is-sentenza hija inkluża fl-Ispeċifikazzjoni attwali, iżda tħalliet barra mis-Sinteżi. Iddaħħlu parametri addizzjonali aktar stretti biex jiggarantixxu l-kwalità għolja ħafna taż-żejt taż-żebbuġa, kif ġej: aċidità (kontenut ta' aċidu grass ħieles) (% w/w) espressa bħala aċidu olejku: ≤ 0,3 total ta' bijofenoli (mg/kg), bil-metodu HPLC: ≥ 150 valutazzjoni organolettika ≥ 7 medjan tal-kontenut ta' frott Mf > 2. Bil-għan li tittejjeb il-kwalità tal-prodott aħħari, ġie stipulat parametru aktar strett, li jnaqqas il-ħin li jgħaddi minn meta ż-żebbuġ jinqata' sa meta jiġi pproċessat minn 48 għal 24 siegħa. Is-sentenza li ġejja tneħħiet mis-Sinteżi u mill-Ispeċifikazzjoni: "Biex tiġi żgurata t-traċċabbiltà, l-assoċjazzjoni se toħroġ tikketti b'numri tas-serje skont ir-reġistru tal-produtturi taż-żejt taż-żebbuġa b'denominazzjoni tal-oriġini." Il-produtturi kollha tal-"Ekstra deviško oljčno olje Slovenske Istre", sew jekk membri tal-assoċjazzjoni u sew jekk le, iridu jingħataw il-permess biex jipproduċu ż-żejt taż-żebbuġa u biex jiġu ċċertifikati. Il-produtturi tal-"Ekstra deviško oljčno olje Slovenske Istre" li mhumiex membri tal-assoċjazzjoni għandhom jittikkettaw kull flixkun taż-żejt taż-żebbuġa b'mod li jiggarantixxu t-traċċabbiltà taż-żejt ibbottiljat mingħajr lok għad-dubju. It-tikkettar għandu jinkludi wkoll, fuq l-ippakkjar, is-sena tal-produzzjoni. Żjut u xaħmijiet (butir, marġerina, żejt, eċċ.) Iż-żejt taż-żebbuġa "Ekstra deviško oljčno olje Slovenske Istre", li jgawdi mill-istatus ta' denominazzjoni protetta tal-oriġini, jiġi prodott minn siġar taż-żebbuġ li jikbru fiż-żona tal-Istrija Slovena. L-"Ekstra deviško oljčno olje Slovenske Istre" huwa kkaratterizzat mill-kontenut għoli tiegħu ta' aċidu olejku (≥ 72), mill-kontenut baxx ta' aċidu linolejku (≤ 8,0), u mill-kontenut għoli ta' antiossidanti. L-ippakkjar tal-"Ekstra deviško oljčno olje Slovenske Istre" għandu juri t-tagħrif li ġej: Aċidità (kontenut ta' aċidu grass ħieles) (% w/w) espressa bħala aċidu olejku: Total ta' bijofenoli (mg/kg), bil-metodu HPLC: ≥ 150 Iż-żejt għandu aroma karatteristika ta' frott, li tfakkar fiż-żebbuġ u fi frott ieħor. Iż-żejt ma għandu jkollu l-ebda difett organolettiku, u l-valutazzjoni organolettika globali tiegħu għandha tkun ≥ 7,0, b'medjan tal-kontenut ta' frott ta' iktar minn 2. L-"Ekstra deviško oljčno olje Slovenske Istre" għandu jiġi prodott mill-varjetajiet ta' żebbuġa li ġejjin: Istrska belica, Leccino, Buga, Črnica, Maurino, Frantoio u Pendolino, b'varjetajiet oħra li ma jilħqux l-20 %. Il-kontenut taż-żebbuġ tal-varjetà "Istrska belica" għandu jkun ta' mill-anqas 30 %, għajr fil-każ taż-żejt prodott minn varjetà waħdanija, li għandu jkun fih tal-anqas 80 % mill-varjetà ddikjarata. Il-proċessi tat-tkabbir, tal-qtugħ, tal-ħżin u tal-għasir taż-żebbuġ, l-ipproċessar u l-ħżin taż-żejt, u l-kampjunar u l-kontroll tal-kwalità qabel l-ibbottiljar tal-"Ekstra deviško oljčno olje Slovenske Istre", għandhom isiru fiż-żona ġeografika ddefinita msemmija fil-punt (4). L-"Ekstra deviško oljčno olje Slovenske Istre" għandu jiġi ppakkjat fiż-żona ġeografika sabiex jiġi żgurat kontroll aħjar taż-żejt b'denominazzjoni tal-oriġini protetta, u sabiex jiġi evitat li ż-żejt li jkun għadu mhux ippakkjat jitlef mill-karatteristiċi tiegħu waqt it-trasport u l-ibbottiljar. Jekk iż-żejt taż-żebbuġa jiġi ttrasportat f'kundizzjonijiet mhux xierqa–, ngħidu aħna, jitheżżeż, jinġarr f'temperaturi mhux xierqa, jew jiġi espost għall-ossiġenu u għad-dawl tax-xemx,– jew jinħażen b'mod skorrett, il-kwalità taż-żejt, u speċjalment il-kontenut tal-bijofenoli u l-karatteristiċi aromatiċi tiegħu, jistgħu jonqsu b'mod konsiderevoli. Jekk iż-żejt jiġi bbottiljat barra miż-żona, bi trasferimenti aktar frekwenti minn reċipjent għal ieħor, b'aktar trasport u aktar manipulazzjoni, u b'esponiment itwal għal kundizzjonijiet klimatiċi mhux xierqa, il-karatteristiċi speċjali taż-żejt taż-żebbuġa meħtieġa skont il-punt 3.2 x'aktarx jintilfu. Iż-żejt jista' jiġi ppakkjat f'reċipjenti tal-ħġieġ jew tal-metall, b'volum massimu ta' 5 litri. L-ippakkjar għandu jkollu sistema ta' ftuħ li ma tippermettix li l-prodott jerġa' jiġi ssiġillat wara li jkun infetaħ. Ma jistgħux jitħalltu żjut minn snin ta' ħsad differenti. L-ippakkjar għandu jkollu tikketta li permezz tagħha tiġi ggarantita t-traċċabbiltà taż-żejt ibbottiljat, mingħajr lok għal dubju. L-isem "Ekstra deviško oljčno olje Slovenske Istre" għandu jkun viżibbli fuq it-tikketta. Għandha tiġi indikata s-sena tal-ħsad tal-prodott. Billi t-temperatura tal-ipproċessar għandha tkun ta' inqas minn 27 °C, it-tikketta jista' jkollha fuqha l-kliem li ġej: "hladno stiskanje" (għasir fil-kiesaħ) jew "ippressarprvo hladno stiskanje" (l-ewwel għasra fil-kiesaħ). L-"Ekstra deviško oljčno olje Slovenske Istre" jiġi prodott fiż-żona ġeografika tal-Istrija Slovena. Il-konfini tal-Istrija Slovena huma kif ġej: fit-Tramuntana, il-fruntiera nazzjonali mal-Italja, fil-Punent, il-baħar, fin-Nofsinhar, il-fruntiera nazzjonali mal-Kroazja, u fil-Lvant, it-tarf tar-reġjun ta' Karst. Ix-xatt tas-Slovenja jinstab f'dik il-parti tal-Mediterran fejn il-baħar interkontinentali jinfed l-iktar fl-Ewropa ċentrali. Il-kundizzjonijiet mikroklimatiċi jispikkaw, u l-klima tvarja ħafna minħabba l-flussi intensi ta' arja kiesħa. Iż-żona ġeografika hija kkaratterizzata minn diversi rjieħ: il-"bora" (riħ niexef u kiesaħ, li jonfoħ fi ġranet ta' bnazzi mix-xatt tal-Lvant tal-Adrijatiku lejn il-baħar), is-"sirocco" (jew "jugo"; riħ sħun u umdu li jonfoħ mix-Xlokk il-Lvant għan-Nofsinhar ix-Xlokk), il-"mistral" (riħ f'altitudni baxxa li jonfoħ mill-baħar fil-Majjistral), il-"burin", il-"levant", it-"tramontane" u l-"lebič". L-ammont medju annwali tax-xita fl-Istrija Slovena (inkluża l-borra) huwa ta' 1 000 mm. Matul il-perjodu ta' veġetazzjoni, minn April sa Settembru, fiż-żona ta' Koper tagħmel madwar 500 mm ta' xita. It-tip ta' ħamrija predominanti fl-Istrija Slovena huwa l-kambisol ewtriku fuq flysch karbonat (ir-rata bażika ta' saturazzjoni hija 'l fuq mill-50 %). Fil-parti l-kbira mill-imsaġar taż-żebbuġ fl-Istrija Slovena, il-qtugħ mekkanizzat taż-żebbuġ huwa impossibbli; għalhekk, iż-żebbuġ jinqata' bl-idejn direttament minn mas-siġra, sabiex tiġi żgurata l-aqwa integrità tal-frott, u b'hekk kwalità ogħla taż-żejt taż-żebbuġa. Il-karatteristika speċjali taż-żjut taż-żebbuġ mill-Istrija Slovena ġejja miż-żjut prodotti miż-żebbuġ tal-varjetà "Istrska belica", li jinqata' minn mas-siġra meta jkun laħaq il-livell ottimu ta' sajran. Dawn iż-żjut fihom kontenut ta' antiossidanti, magħrufa bħala bijofenoli, ħafna ogħla minn tal-oħrajn. Għalhekk, huwa stipulat kontenut minimu ta' żebbuġ tal-varjetà "Istrska belica" (30 %) għaż-żejt taż-żebbuġa straverġni mill-Istrija Slovena. L-"Ekstra deviško oljčno olje Slovenske Istre" huwa kkaratterizzat minn aroma ta' frott li tfakkar fiż-żebbuġ u fi frott ieħor, b'intensità bejn ħafifa u medja. L-intensità medjana tal-aroma ta' frott hija ikbar minn 2. Għal din ir-raġuni, l-"Ekstra deviško oljčno olje Slovenske Istre" huwa kkaratterizzat mit-togħma morra u pikkanti tiegħu. L-Istrija Slovena tgawdi minn pożizzjoni ġeografika favorevoli ħafna għat-tkabbir taż-żebbuġ, billi huwa f'din iż-żona fejn il-Mediterran – bil-klima karatteristika tiegħu – jilħaq l-iktar punt fit-Tramuntana tiegħu. Din il-pożizzjoni ġeografika tippermetti t-tkabbir ta' varjetajiet domestiċi li jagħtu liż-żejt l-aroma karatteristika tiegħu, b'kontenut għoli ta' (antiossidanti magħrufa bħala) bijofenoli, li ġej mill-proporzjon għoli ta' żebbuġ tal-varjetà "Istrska belica". In-natura speċjali tal-ħamrija tikkontribwixxi wkoll għall-karattru taż-żebbuġ: il-ħamrija predominanti fl-Istrija Slovena hija kambisol ewtriku fuq "flysch" karbonat, tip ta' ħamrija ideali għat-tkabbir tas-siġar taż-żebbuġ. Iż-żejt jikseb il-karatteristiċi tiegħu mill-klima, mill-varjetajiet taż-żebbuġa, minn ipproċessar li jsir malajr (il-frott maqtugħ ma jistax jinħażen għal aktar minn 24 siegħa), mit-teknoloġija tal-ipproċessar (għasir taż-żebbuġ fil-kiesaħ, b'temperatura li ma għandhiex taqbeż is-27 C), u mill-protezzjoni mill-pesti (soġġett għal rekwiżiti ta' produzzjoni integrata, jew simili, jew għat-tkabbir organiku taż-żebbuġ). Minħabba l-kultivazzjoni mtarrġa tas-siġar taż-żebbuġ, il-qtugħ mekkanizzat taż-żebbuġ huwa diffiċli, u għaldaqstant, il-qtugħ taż-żebbuġ bl-idejn huwa karatteristika speċjali oħra li tista' tiggarantixxi żejt ta' kwalità aħjar (frott bla ħsara). F'paġna 26, "11. Data tal-għeluq sa meta jintbagħtu l-applikazzjonijiet", l-ewwel paragrafu: "… mit-18 ta' Ġunju 2014 f'nofs il-lejl ...", "… mis-7 ta' Lulju 2014 f'nofs il-lejl ...".